Národná rada Slovenskej republiky

**VII. volebné obdobie**

–––––––––––––––––––––––––––––––––––––––––––––––––––––––––––––––––––

Číslo : 631/2016

**45a**

### **S p o l o č n á s p r á v a**

**o výsledku prerokovania** **Programového vyhlásenia vlády Slovenskej republiky a žiadosti o vyslovenie dôvery vláde (tlač 45)** **vo výboroch Národnej rady Slovenskej republiky**

**–––––––––––––––––––––––––––––––––––––––––––––––––––––––––––––––––––––––––––––––-**

 Programové vyhlásenie vlády Slovenskej republiky a žiadosť o vyslovenie dôvery vláde (tlač 45) bolo predložené vládou Slovenskej republiky Národnej rade Slovenskej republiky v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky.

**I.**

 Programové vyhlásenie vlády Slovenskej republiky a žiadosť o vyslovenie dôvery vláde na rokovaní Národnej rady Slovenskej republiky na základe poverenia predsedu vlády Roberta Fica predniesol podpredseda vlády pre investície Peter Pellegrini **dňa 18. apríla 2016** s tým, že schôdza NR SR bola prerušená **do 19. apríla 2016**. Počas tohto obdobia zasadali výbory Národnej rady Slovenskej republiky.

 Programové vyhlásenie vlády Slovenskej republiky a žiadosť o vyslovenie dôvery vláde bolo doručené v písomnej forme poslancom Národnej rady Slovenskej republiky pred 2. schôdzou Národnej rady Slovenskej republiky ako tlač 45.

 Predseda Národnej rady SR svojím rozhodnutím č. 35 zo dňa 14. apríla 2016 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky a žiadosť o vyslovenie dôvery vláde (tlač 45) všetkým výborom (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) na prerokovanie **do 19. apríla 2016**.

Ide o tieto výbory :

* Výbor NR SR pre financie a rozpočet
* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre pôdohospodárstvo a životné prostredie
* Výbor NR SR pre verejnú správu a regionálny rozvoj
* Výbor NR SR pre sociálne veci
* Výbor NR SR pre zdravotníctvo
* Výbor NR SR pre obranu a bezpečnosť
* Zahraničný výbor NR SR
* Výbor NR SR pre vzdelávanie, vedu, mládež a šport
* Výbor NR SR pre kultúru a média
* Výbor NR SR pre ľudské práva a národnostné menšiny
* Výbor NR SR pre európske záležitosti

 Predseda Národnej rady SR súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky spoločnú správu o prerokovaní Programového vyhlásenia vlády Slovenskej republiky a žiadosti o vyslovenie dôvery vláde (tlač 45a) vo výboroch a návrhy z rozpravy ako podklady na prijatie uznesenia Národnej rady Slovenskej republiky.

 Programové vyhlásenie vlády Slovenskej republiky so žiadosťou o vyslovenie dôvery vláde (tlač 45) prerokovali v stanovenom termíne všetky určené výbory Národnej rady Slovenskej republiky.

**II.**

 Výbory **vyslovili súhlas** s predloženým Programovým vyhlásením vlády Slovenskej republiky a so žiadosťou o vyslovenie dôvery vláde (tlač 45) a

**odporučili**

**Národnej rade Slovenskej republiky**

Programové vyhlásenie vlády Slovenskej republiky **schváliť** a**vysloviť** dôveru vláde SR.

1. **Prijali platné uznesenia :**

 Výbor NR SR pre financie a rozpočet (uzn. č. 5 z 18. apríla 2016)

 Ústavnoprávny výbor NR SR (uzn. č. 3 z 18. apríla 2016)

Výbor NR SR pre hospodárske záležitosti (uzn. č. 5 z 18. apríla 2016)

Výbor NR SR pre pôdohospodárstvo a životné prostredie (uzn. č. 3 z 18. apríla 2016)

Výbor NR SR pre verejnú správu a regionálny rozvoj (uzn. č. 3 z 18. apríla 2016)

Výbor NR SR pre sociálne veci (uzn. č. 4 z 18. apríla 2016)

Výbor NR SR pre zdravotníctvo (uzn. č. 3 z 18. apríla 2016)

Výbor NR SR pre obranu a bezpečnosť (uzn. č. 3 z 18. apríla 2016)

Zahraničný výbor NR SR (uzn. č. 4 z 18. apríla 2016)

Výbor NR SR pre vzdelávanie, vedu, mládež a šport (uzn. č. 4 z 18. apríla 2016)

Výbor NR SR pre kultúru a média (uzn. č. 3 z 18. apríla 2016)

Výbor NR SR pre európske záležitosti (uzn. č. 3 z 19. apríla 2016)

Výbor NR SR pre ľudské práva a národnostné menšiny (uzn. č. 5 z 18. apríla 2016)

**III.**

Gestorský výbor na základe uznesení výborov kProgramovému vyhláseniu vlády Slovenskej republiky a žiadosti o vyslovenie dôvery vláde (tlač 45)

 odporúča

Národnej rade Slovenskej republiky

podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky

1. **s c h v á l i ť**

 Programové vyhlásenie vlády Slovenskej republiky,

1. **v y s l o v i ť**

 dôveru vláde Slovenskej republiky.

**IV.**

Predmetná spoločná správa výborov Národnej rady Slovenskej republiky k  Programovému vyhláseniu vlády Slovenskej republiky a žiadosti o vyslovenie dôvery vláde (tlač 45a) bola schválená uznesením gestorského výboru **č. 6 z 19. apríla 2016**. Výbor určil poslancov **Ladislava Kamenického, Petra Náhlika, Milana Mojša, Emila Ďurovčíka, Irén Sárkőzy, Radovana Baláža a Eduarda Adamčíka** za spoločných spravodajcov výboru.

Zároveň poveril

predsedu výboru a spoločného spravodajcu Ladislava Kamenického

1. predložiť a predniesť spoločnú správu výborov na schôdzi Národnej rady Slovenskej republiky,

1. navrhnúť Národnej rade Slovenskej republiky postup pri hlasovaní o návrhoch, ktoré vyplynuli z rozpravy a hlasovať o Programovom vyhlásení vlády Slovenskej republiky a žiadosti o vyslovenie dôvery vláde ihneď po ukončení rozpravy k nemu.

Návrh uznesenia Národnej rady Slovenskej republiky je súčasťou tejto správy.

Bratislava 19. apríla 2016

Ladislav K a m e n i c k ý, v.r.

predseda

Výboru NR SR pre financie a rozpočet

Národná rada Slovenskej republiky

**VII. volebné obdobie**

**–––––––––––––––––––––––––––––––––––––––––––––––––––––––––––––––––-**

Číslo : 631/2016

#### N á v r h

**Uznesenie**

#### Národnej rady Slovenskej republiky

**z .... apríla 2016**

k  Programovému vyhláseniu vlády Slovenskej republiky a k žiadosti vlády o vyslovenie dôvery vláde (tlač 45)

**Národná rada Slovenskej republiky**

podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky

1. **s c h v a ľ u j e**

Programové vyhlásenie vlády Slovenskej republiky,

##### **v y s l o v u j e**

##### dôveru vláde Slovenskej republiky.